Document ID: 32002R2382

Κανονισμός (ΕΚ) αριθ. 2382/2002 της Επιτροπής
της 30ής Δεκεμβρίου 2002
για την τροποποίηση του κανονισμού (ΕΟΚ) αριθ. 94/92 για τον καθορισμό λεπτομερών κανόνων σχετικά με την εφαρμογή ρυθμίσεων για εισαγωγές από τρίτες χώρες όπως προβλέπεται από τον κανονισμό (ΕΟΚ) αριθ. 2092/91 του Συμβουλίου
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(1), όπως τροποποιήθηκε τελευταία από τον κανονισμό (ΕΚ) αριθ. 473/2002 της Επιτροπής(2), και ιδίως το άρθρο 11 παράγραφος 1,
Εκτιμώντας τα ακόλουθα:
(1) Το άρθρο 11 παράγραφος 1 του κανονισμού (ΕΟΚ) αριθ. 2092/91 προβλέπει ότι τα αγροτικά προϊόντα βιολογικών μεθόδων παραγωγής, που εισάγονται από τρίτη χώρα, μπορούν να διακινηθούν στην αγορά της Κοινότητας μόνον εφόσον προέρχονται από τρίτη χώρα, η οποία περιλαμβάνεται στον κατάλογο των τρίτων χωρών που παρατίθεται στο παράρτημα του κανονισμού (ΕΟΚ) αριθ. 94/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1162/2002(4). Ο κατάλογος αυτός καταρτίστηκε σύμφωνα με το άρθρο 11 παράγραφος 2 του κανονισμού (ΕΟΚ) αριθ. 2092/91.
(2) H προθεσμία για την καταχώρηση της Ελβετίας στον κατάλογο, όπως προβλέπεται στις διατάξεις του άρθρου 11 παράγραφος 1 του κανονισμού (ΕΟΚ) αριθ. 2092/91, λήγει στις 31 Δεκεμβρίου 2002. H προθεσμία καταχώρησης της Αργεντινής, της Αυστραλίας, της Τσεχικής Δημοκρατίας, της Ουγγαρίας και του Ισραήλ λήγει στις 30 Ιουνίου 2003. Για να αποφευχθεί διακοπή των συναλλαγών, είναι αναγκαίο να παραταθεί η προθεσμία καταχώρησης των χωρών αυτών.
(3) Οι εν λόγω τρίτες χώρες διαβίβασαν στην Επιτροπή κατάλληλες πληροφορίες σχετικά με την εφαρμογή ισοδύναμων κανόνων με αυτούς που ορίζονται στον κανονισμό (ΕΟΚ) αριθ. 2092/91. Επιπλέον, με επιτόπιους ελέγχους που διενεργήθηκαν από την Επιτροπή στις εν λόγω τρίτες χώρες, επαληθεύτηκε η πραγματική εφαρμογή των κανόνων.
(4) Οι αρχές της Ουγγαρίας πληροφόρησαν στην Επιτροπή ότι ένας οργανισμός επιθεώρησης και πιστοποίησης διέκοψε τις δραστηριότητές του στην Ουγγαρία. Συνεπώς το όνομα του εν λόγω οργανισμού πρέπει να διαγραφεί από το παράρτημα του κανονισμού (ΕΟΚ) αριθ. 94/92.
(5) Συνεπώς, ο κανονισμός (ΕΟΚ) αριθ. 94/92 πρέπει να τροποποιηθεί αναλόγως.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρου 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 94/92 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 2002.

Labels: 17
7
3
6
12